ประกาศมหาวิทยาลัยเทคโนโลยีราชมงคลธัญบุรี เรื่อง หลักเกณฑ์การปฏิบัติเกี่ยวกับการจ้างจัดฝึกอบรมและหรือการศึกษาดูงานด้วยเงินรายได้ของมหาวิทยาลัย พ.ศ. 2549

ประกาศมหาวิทยาลัยเทคโนโลยีราชมงคลธัญบุรี
ประกาศมหาวิทยาลัยเทคโนโลยีราชมงคลธัญบุรี
เรื่อง
หลักเกณฑ์การปฏิบัติเกี่ยวกับการจ้างจัดฝึกอบรมและหรือการศึกษาดูงาน
ด้วยเงินรายได้ของมหาวิทยาลัย
พ.ศ. ๒๕๔๙[๑]
 

โดยที่เป็นการสมควรกำหนดหลักเกณฑ์การปฏิบัติเกี่ยวกับการจ้างจัดฝึกอบรม
และหรือการศึกษาดูงานด้วยเงินรายได้ของมหาวิทยาลัย

อาศัยอำนาจตามความในมาตรา
๑๒ มาตรา ๑๗ (๒) และ (๑๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘
และมติสภามหาวิทยาลัยเทคโนโลยีราชมงคลธัญบุรี ในการประชุมครั้งที่ ๔/๒๕๔๙ วันที่
๒๔ เมษายน พ.ศ. ๒๕๔๙ มหาวิทยาลัยเทคโนโลยีราชมงคลธัญบุรี
จึงประกาศกำหนดหลักเกณฑ์การปฏิบัติเกี่ยวกับการจ้างจัดฝึกอบรมและหรือการศึกษาดูงานด้วยเงินรายได้ของมหาวิทยาลัยไว้
ดังนี้

ข้อ
๑ ในประกาศนี้
การฝึกอบรม หมายความว่า การอบรม
การประชุมทางวิชาการหรือเชิงปฏิบัติการหรือที่เรียกชื่ออย่างอื่นทั้งในประเทศและต่างประเทศ
โดยมีวัตถุประสงค์เพื่อเพิ่มพูนความรู้ ทักษะ
หรือประสบการณ์ด้านวิชาการและการบริหารงานให้แก่ข้าราชการ
พนักงานและลูกจ้างของมหาวิทยาลัย
การศึกษาดูงาน หมายความว่า การเพิ่มพูนความรู้
ทักษะ หรือประสบการณ์ด้วยการสังเกตการณ์ทั้งในประเทศและต่างประเทศ
เงินรายได้ หมายความว่า
รายได้ตามที่กำหนดไว้ในมาตรา ๑๒ แห่งพระราชบัญญัติมหาวิทยาลัยเทคโนโลยีราชมงคล
พ.ศ. ๒๕๔๘
ผู้ให้บริการ หมายความว่า หน่วยงานราชการอื่น เอกชน
หรือบริษัททัวร์ที่รับจ้างจัดการฝึกอบรม
และหรือการศึกษาดูงานทั้งในประเทศและต่างประเทศ

ข้อ
๒ หลักเกณฑ์และวิธีการดำเนินงานในการจัดจ้างการฝึกอบรม
และหรือการศึกษาดูงาน
๒.๑
การสั่งจ้างการฝึกอบรมและการศึกษาดูงาน การลงนามในสัญญาจ้าง
หรือข้อตกลงจ้างให้เป็นอำนาจของอธิการบดี หรือผู้ที่ได้รับมอบหมาย
๒.๒
ค่าจ้างจัดการฝึกอบรมและหรือการศึกษาดูงาน ให้จ่ายในลักษณะค่าจ้างเหมาจ่าย
โดยคำนวณตามหลักเกณฑ์ที่กระทรวงการคลังกำหนด
๒.๓
หลักฐานการจ่าย ให้ใช้ใบเสร็จรับเงินของผู้ให้บริการ
โดยให้แสดงรายการและจำนวนเงินและให้แนบกากตั๋วโดยสารเครื่องบิน
หรือเอกสารอื่นที่สายการบินออกให้แทนตั๋วโดยสารเครื่องบิน
๒.๔
ให้หน่วยงานเสนอโครงการขออนุมัติจากอธิการบดี
หรือผู้ที่ได้รับมอบอำนาจให้ความเห็นชอบ
๒.๕
ให้จัดหาผู้ให้บริการอย่างน้อย ๓ ราย เพื่อยื่นข้อเสนอการให้บริการ
๒.๖
พิจารณาคัดเลือกโดยการเปรียบเทียบความเหมาะสมในการให้บริการของผู้ให้บริการ
โดยไม่จำเป็นต้องเป็นผู้เสนอราคาต่ำสุดและเสนอผลการพิจารณาต่ออธิการบดี
เพื่อพิจารณาอนุมัติ
๒.๗
ให้จัดทำข้อตกลงการจ้างหรือใบสั่งจ้างหรือสัญญา โดยนำข้อเสนอและเงื่อนไขต่างๆ
ที่ได้เจรจาตกลงไว้มาประกอบการจัดทำข้อตกลงหรือสัญญา แล้วแต่กรณี
๒.๘
การทำสัญญาหรือข้อตกลงจ้าง ให้กำหนดรายละเอียดเงื่อนไขเกี่ยวกับสิทธิเรียกร้องต่างๆ
ในกรณีผู้ให้บริการผิดสัญญาไว้ด้วย
๒.๙
ให้หน่วยงานจัดทำรายงานผลการประเมินผลลัพธ์ที่ได้จากการฝึกอบรมและหรือดูงาน
เสนอต่อมหาวิทยาลัยภายใน ๓๐ วัน นับตั้งแต่วันสิ้นสุดโครงการ


ประกาศ ณ วันที่ ๒๓
พฤษภาคม พ.ศ. ๒๕๔๙
นำยุทธ
สงค์ธนาพิทักษ์
อธิการบดีมหาวิทยาลัยเทคโนโลยีราชมงคลธัญบุรี













มณฑิตา/ผู้จัดทำ
๑๔ กุมภาพันธ์ ๒๕๕๔
วิภา/ตรวจ
๙ มิถุนายน ๒๕๕๔

















































[๑]
ราชกิจจานุเบกษา เล่ม ๑๒๓/ตอนที่ ๘๗ ง/หน้า ๑๘๗/๓๑ สิงหาคม ๒๕๔๙